### **ระดับการปฏิบัติตัวของแกนนำชมรม TO BE NUMBER ONE ในการดำเนินงาน**

### **ชมรม TO BE NUMBER ONE ในสถานศึกษา อำเภอห้วยผึ้ง จังหวัดกาฬสินธุ์**

## นายชุมพล แสบงบาล นักวิชาการสาธารณสุขชำนาญการ

## นายชาญชัย คำไสว นักวิชาการสาธารณสุขชำนาญการ

**๑. หลักการและเหตุผล**

ผลจากการพัฒนาทางด้านเศรษฐกิจและสังคมไทยภายใต้กระแสโลกาภิวัฒน์ ระบบทุนนิยม การพัฒนาเทคโนโลยีสารสนเทศและการสื่อสาร การเปลี่ยนแปลงสังคมจากยุคเกษตรกรรมที่พึ่งพิงทรัพยากรธรรมชาติ ในท้องถิ่นเป็นหลัก เป็นสังคมเรียบง่ายไม่ซับซ้อน มาสู่ยุคอุตสาหกรรมที่สภาพสังคม มีลักษณะบริโภคนิยม ก้าวเข้าสู่ความทันสมัย มีความซับซ้อนมากขึ้น จนเข้าสู่ยุคเทคโนโลยีข้อมูลข่าวสาร มีการนำระบบคอมพิวเตอร์มาเชื่อมโยงระบบโทรศัพท์ โทรสารติดต่อกันทั่วโลก เป็นยุคโลกไร้พรมแดน การติดต่อสื่อสารเป็นไปอย่างรวดเร็ว จนคนในสังคมปรับตัวแทบไม่ทัน กอปรการเพิ่มขึ้นของประชากรโลกอย่างรวดเร็ว ทำให้ประชาชนมีวิถีการดำรงชีวิตที่เร่งรีบ มีค่านิยมที่ไม่เพียงพอด้านวัตถุ ขาดความสมดุล มีพฤติกรรมสุขภาพที่ไม่พึงประสงค์ ก่อให้เกิดโอกาสและภัยคุกคามต่อคุณภาพชีวิต สังคมไทยในฐานะที่เป็นส่วนหนึ่งของประชาคมโลก จึงต้องปรับตัวเองโดยการ **“พัฒนาคน”** ให้มีพื้นฐานในการคิด การเรียนรู้ และทักษะการปฏิบัติที่จะจัดการและดำรงชีวิตอยู่ได้อย่างปรกติสุข ปราศจากพฤติกรรมสุขภาพที่ไม่พึงประสงค์ คนกลุ่มวัยต่างๆจะมีปัญหาสุขภาพ ที่แตกต่างกัน โดยเฉพาะวัยรุ่น (อายุ ๑๐ -๒๔ ปี) เป็นวัยที่ร่างกายมีการเปลี่ยนแปลงอย่างรวดเร็ว มีความแปรปรวนทางความคิดและการตัดสินใจ มีความอยากรู้อยากลอง ซึ่งเสี่ยงต่อการมีพฤติกรรมสุขภาพที่ไม่พึงประสงค์ จึงต้องมีการพัฒนาพื้นฐานการคิด ส่งเสริมการเรียนรู้ เพื่อให้อยู่ในสังคมได้อย่างปรกติสุข

ข้อมูลปัญหาสุขภาพเกี่ยวกับวัยรุ่น จากรายงานสถานการณ์และแนวโน้มการมีเพศสัมพันธ์ ในวัยรุ่นไทย ของกรมอนามัย กระทรวงสาธารณสุข พบว่า อายุเฉลี่ยของการมีเพศสัมพันธ์ครั้งแรกของวัยรุ่นลดลงจาก ๑๘-๑๙ ปี เป็นประมาณ ๑๕-๑๖ ปี ผลการเฝ้าระวัง Behavioral Surveillance Survey ของสำนักระบาดวิทยา กระทรวงสาธารณสุขปี ๒๕๔๙-๒๕๕๔ พบว่า นักเรียนชั้นมัธยมศึกษาปี ๒ ,๕ และ ปวช. ปีที่ ๒ มีประสบการณ์ทางเพศสัมพันธ์สูงขึ้น และพบว่า กลุ่มอายุ ๑๕-๒๔ ปี มีแนวโน้มการป่วยเป็นโรคติดต่อทางเพศสัมพันธ์สูงขึ้น โดยเพิ่มจากอัตรา ๔๑.๕ ต่อประชากรแสนคนในปี ๒๕๔๘ เป็น ๘๙.๕ ในปี ๒๕๕๔ ส่วนสถานการณ์พื้นที่อำเภอห้วยผึ้งจากการสำรวจช่วงเดือนกรกฎาคม –สิงหาคม ๒๕๕๗ ในนักเรียนชั้นมัธยมศึกษาปีที่ ๒ จำนวน ๑๘๒ ราย นักเรียนมัธยมศึกษาปีที่ ๕ จำนวน ๖๓ ราย และระดับอาชีวศึกษา (ปวช.) ปีที่ ๒ จำนวน ๕๗ ราย พบว่า นักเรียนชั้นมัธยมศึกษาปี่ที่ ๒ เคยมีเพศสัมพันธ์ จำนวน ๒๗ ราย (ร้อยละ ๑๔.๘๔) เป็นเพศชาย ๒๑ ราย หญิง ๗ ราย มีการใช้ถุงยางอนามัยเมื่อมีเพศสัมพันธ์ครั้งแรก ร้อยละ ๓๘.๔๖ นักเรียนชั้นมัธยมศึกษาปีที่ ๕ เคยมีเพศสัมพันธ์ ๑๒ ราย (ร้อยละ ๒๐) มีการใช้ถุงยางอนามัยเมื่อมีเพศสัมพันธ์ครั้งแรก ร้อยละ ๔๕.๔๕ และนักเรียนระดับ ปวช.ปีที่ ๒ เคยมีเพศสัมพันธ์ ๓๘ ราย (ร้อยละ ๗๑.๗๐) มีการใช้ถุงยางอนามัย ร้อยละ ๗๐๗๒ ผลกระทบจากพฤติกรรมดังกล่าว นอกจากโรคติดต่อทางเพศสัมพันธ์แล้ว ยังมีปัญหาเรื่อง การตั้งครรภ์ในวัยรุ่น ข้อมูลระดับประเทศจากสำนักทะเบียนราษฎร์ กระทรวงมหาดไทย พบว่า แม่คลอดบุตรอายุ ๑๐-๑๙ ปี เพิ่มจากร้อยละ ๑๓.๙ ในปี ๒๕๔๗ เป็น ร้อยละ ๑๖.๔ ในปี ๒๕๕๔ ส่วนข้อมูลการตั้งครรภ์ในกลุ่มอายุต่ำกว่า ๒๐ ปี ในพื้นที่อำเภอห้วยผึ้ง จังหวัดกาฬสินธุ์ ปี ๒๕๕๖ -๒๕๕๘ เท่ากับ ๑๕.๙๗ , ๓๓.๖๔ และ ๑๕.๓๘ ตามลำดับ ซึ่งสูงกว่าเกณฑ์ชี้วัดของกระทรวงสาธารณสุข ( ไม่เกิน ร้อยละ ๑๐) ซึ่งการตั้งครรภ์ในวัยรุ่นส่วนใหญ่เป็นการตั้งครรภ์แบบไม่ตั้งใจ และนอกสมรส ซึ่งสรีระของวัยรุ่นนั้นยังไม่เจริญเติบโตเต็มที่จึงมีภาวะแทรกซ้อน จากการตั้งครรภ์สูงกว่าผู้ที่มีอายุเกินกว่า ๒๐ ปี เช่น ภาวะโลหิตจาง ความดันโลหิตสูงขณะตั้งครรภ์ ภาวะคลอดก่อนกำหนด เจ็บครรภ์คลอดนาน บุตรน้ำหนักต่ำ เป็นต้น นอกจากนี้ยังต้องเผชิญกับการเปลี่ยนแปลงของชีวิตหลายประการ เช่น ต้องหยุดหรือออกจากการการศึกษา การว่างงาน และการที่วัยรุ่น ยังขาดวุฒิภาวะและความพร้อมในการเลี้ยงดูบุตร ย่อมส่งผลต่อคุณภาพชีวิตของทั้งมารดาและทารก เป็นภาวะวิกฤติหนึ่งของสังคมไทยในภาพรวม

นอกจากนี้วัยรุ่นยังมีพฤติกรรมเสี่ยงต่อการเสพยาเสพติด เช่น การสูบบุหรี่และการดื่มเครื่องดื่มที่มีแอลกอฮอล์ ข้อมูลการสำรวจพฤติกรรมสุขภาพคนไทย ของสำนักงานสถิติแห่งชาติ ในปี ๒๕๕๔ พบว่า ผู้ที่สูบบุหรี่เริ่มสูบบุหรี่อายุน้อยที่สุดเพียง ๖ ปี และกลุ่มอายุ ๑๕-๑๘ ปี มีอัตราการสูบบุหรี่สูงขึ้นอย่างชัดเจน โดยเพิ่มจากร้อยละ ๗.๖ ในปี ๒๕๕๒ เป็น ๙.๒ ในปี ๒๕๕๔ เฉพาะกลุ่มอายุ ๑๕-๑๗ ปี เพิ่มจากร้อยละ ๑๙.๘ เป็น ๒๑.๗ อายุเฉลี่ยของคนเริ่มสูบบุหรี่เป็นประจำลดลงจาก ๑๘.๕ ปี เป็น ๑๗.๔ ปี เยาวชนอายุน้อยกว่า ๑๘ ปี ยังคงเข้าถึงและซื้อบุหรี่ได้โดยง่าย โดยเฉพาะอย่างยิ่งจากร้านขายของชำใกล้ที่พักอาศัย ซึ่งมีการซื้อขายบุหรี่แบบแบ่งขาย โดยพบว่า เยาวชนอายุต่ำกว่า ๑๘ปี ซื้อบุหรี่จากร้านขายของชำมากที่สุดถึงร้อยละ ๙๗.๗ ข้อมูลจากการสำรวจของสำนักงานสถิติแห่งชาติ พบว่า ประชากรอายุ ๑๕ ปี ขึ้นไป มีอัตราการดื่มเครื่องดื่มที่มีแอลกอฮอล์เพิ่มขึ้นจากร้อยละ ๑๔.๖๐ ในปี ๒๕๕๐ เป็นร้อยละ ๑๖.๓๐ ในปี ๒๕๕๔ และอายุเฉลี่ยการบริโภคเครื่องดื่มที่มีแอลกอฮอล์ในกลุ่มเยาวชนทั้งเพศชายและหญิงลดลง โดยเพศชายจะเริ่มดื่มเมื่ออายุเฉลี่ย ๑๙.๔ ปี และมีอัตราการดื่มสูงกว่าเพศหญิง เครื่องดื่มแอลกอฮอล์นับเป็นสาเหตุของการเจ็บป่วย อุบัติเหตุจราจร อาชญากรรม ข้อมูลจากสำนักงานป้องกันและปราบปรามยาเสพติด (ปปส.) ช่วงเดือน ตุลาคม –ธันวาคม ๒๕๕๗ พบว่า มีรายงานการบำบัดยาเสพติด ๒๗๑๔๖ ราย พบว่าส่วนใหญ่มีภูมิลำเนาในพื้นที่ภาคตะวันออกเฉียงเหนือ (ร้อยละ ๓๑.๘) ส่วนใหญ่มีอายุ ๒๐-๒๔ ปี (ร้อยละ ๒๑.๘) รองลงมาคือกลุ่มอายุ ๑๕-๑๙ ปี (ร้อยละ ๒๐.๔) และพบอายุต่ำกว่า ๑๕ ปี ร้อยละ ๑.๔ เมื่อจำแนกตามอาชีพ พบว่า เป็นนักเรียน นักศึกษา ร้อยละ ๑๔.๖ โดยสารเสพติดที่นักเรียนนักศึกษาใช้มากที่สุดคือ ยาบ้า (ร้อยละ ๖๕.๔) รองลงมาคือ กัญชา (ร้อยละ ๒๐.๑ )

กรมสุขภาพจิต กระทรวงสาธารณสุข ได้เสนอแนะแนวทางส่งเสริมและป้องกันปัญหาสุขภาพวัยรุ่นโดยการส่งเสริมทักษะชีวิต เพศศึกษาทั้งในและนอกระบบการศึกษา การเข้าถึงบริการคุมกำเนิด การดูแลด้านอนามัยเจริญพันธุ์ การควบคุมปัญหาสารเสพติดในพื้นที่ การดูแลช่วยเหลือด้านจิตใจและสังคม โดยบูรณาการภาคีเครือข่าย นอกจากนี้ ทูลกระหม่อมหญิงอุบลรัตน์ราชกัญญาสิริโสภาพรรณวดี ยังได้ประทานแนวคิด “ TO BE NUMBER ONE “ เป็นแนวทางเสริมทักษะชีวิตของวัยรุ่น เพื่อให้วัยรุ่นมีพื้นฐานความคิด ความเข้าใจธรรมชาติของร่างกายและจิตใจตนเอง มีทักษะในการป้องกันตนเองจากพฤติกรรมเสี่ยงที่ไม่พึงประสงค์ มีแนวคิดเชิงสร้างสรรค์ เพื่อสร้างภูมิคุ้มกันในจิตใจตนเองให้ปลอดภัยจากอบายมุข

เพื่อเป็นการป้องกันและแก้ไขปัญหาพฤติกรรมสุขภาพในกลุ่มวัยรุ่นในสถานศึกษาในเรื่องการตั้งครรภ์ในวัยรุ่น และการใช้สารเสพติด คณะกรรมการประสานงานสาธารณสุขอำเภอห้วยผึ้งร่วมกับภาคีเครือข่ายสุขภาพอำเภอ (DHS) จึงได้จัดทำโครงการป้องกันแก้ไขปัญหาวัยรุ่นในสถานศึกษาด้วยกิจกรรมชมรม “ TO BE NUMBER ONE “โดยให้แกนนำเป็นผู้ขับเคลื่อนดำเนินกิจกรรมของชมรม

**๒. วัตถุประสงค์**

๑. เพื่อศึกษาการปฏิบัติตัวของแกนนำในการดำเนินกิจกรรมชมรม “ TO BE NUMBER ONE “

๒. เพื่อศึกษาระดับการปฏิบัติตัวของแกนนำในการดำเนินกิจกรรมชมรม “ TO BE NUMBER ONE “

**๓. ขอบเขตการศึกษา**

๑. ศึกษาระดับการปฏิบัติตัวของแกนนำชมรมทูบีนัมเบอร์วันในโรงเรียนห้วยผึ้งพิทยา วิทยาลัยการอาชีพห้วยผึ้ง และโรงเรียนนิคมหนองแก้วญาณเวที จำนวน ๙๗ คน

๒. ตัวแปรที่ศีกษา คือ การปฏิบัติตัวของแกนนำชมรม ได้แก่ การเข้าร่วมประชุมชมรม การเข้าร่วมกิจกรรมของชมรมทั้งภายในและภายนอกสถานศึกษา การให้คำปรึกษาเพื่อนสมาชิกเพื่อป้องกันการตั้งครรภ์ การเข้าร่วมจัดกิจกรรมแก้ปัญหา/พัฒนาความฉลาดทางอารมณ์แก่เพื่อนสมาชิก การเข้าร่วมจัดบอร์ด นิทรรศการให้ความรู้สร้างความตระหนัก เกี่ยวกับการป้องกันการตั้งครรภ์ก่อนวัยอันควร การเข้าร่วมกิจกรรมระดมทุนจากแหล่งต่างๆเข้าชมรมฯ การชักชวนเพื่อนนักเรียนให้เป็นสมาชิกชมรมฯ การเฝ้าระวังสังเกตกลุ่มเสี่ยงต่อการตั้งครรภ์ก่อนวัยอันควร และร่วมกิจกรรมแลกเปลี่ยนเรียนรู้กับเครือข่ายนอกสถานศึกษา

๓. ระยะเวลาที่ศึกษาคือ ภาคเรียนที่ ๑/๒๕๕๙ (เดือน ตุลาคม – มีนาคม ๒๕๕๙)

**๔. ประโยชน์ของงานวิชาการ**

๑.มีข้อมูลระดับการปฏิบัติตัวของแกนนำชมรมทูบีนัมเบอร์วัน

๒.มีแนวทางพัฒนาระดับการปฏิบัติตัวของแกนนำชมรม TO BE NUMBER ONE ในสถานศึกษา

**๕.กลุ่มเป้าหมาย**

นักเรียนและนักศึกษาที่ผ่านการอบรมแกนนำชมรม “ TO BE NUMBER ONE ในสถานศึกษา วิทยาลัยการอาชีพอำเภอห้วยผึ้ง โรงเรียนห้วยผึ้งพิทยา และโรงเรียนนิคมหนองแก้วญาณเวที อำเภอห้วยผึ้ง จังหวัดกาฬสินธุ์ จำนวน 97 คน

**๖.เครื่องมือ**

เครื่องมือที่ใช้ในการศึกษาเป็นแบบสอบถามที่คณะทำงานจัดทำขึ้น ประกอบด้วย ข้อมูลทั่วไป ได้แก่ เพศ อายุ ระดับชั้นที่กำลังศึกษา และข้อมูลการปฏิบัติตัวของแกนนำชมรมมีลักษณะคำถามแบบประเมินค่า 3 ระดับ จำนวน 10 ข้อ แบ่งค่าระดับการปฏิบัติ ดังนี้

ไม่ทำเลย ให้ 1 คะแนน

ทำบ้าง หรือทำบ้างครั้ง ให้ 2 คะแนน

ทำประจำ หรือทำทุกครั้ง ให้ 3 คะแนน

### กำหนดเกณฑ์การแปลผล ใช้เกณฑ์ของ Best (Best, 1977: 174 อ้างถึงใน สมศักดิ์ เผ่าสอน 2548: 47) โดยปรับฐานคะแนนทุกตัวแปรเท่ากัน จากนั้นนำผลรวมคะแนนแต่ละตัวแปรหารด้วยจำนวนข้อของแต่ละตัวแปรคิดค่าคะแนนจาก (ค่าสูงสุด - ค่าต่ำสุด) หารด้วยระดับชั้น 3 ระดับ คือ ระดับมาก ระดับปานกลาง ระดับน้อย ดังนี้

### ระดับการปฏิบัติมาก หมายถึง คะแนนเฉลี่ย 2.35 – 3.00

### ระดับการปฏิบัติปานกลาง หมายถึง คะแนนเฉลี่ย 1.68 – 2.34

### ระดับการปฏิบัติน้อย หมายถึง คะแนนเฉลี่ย 1.00 – 1.67

๗. **ขั้นตอนวิธีการวิเคราะห์ข้อมูล**

1. เมื่อได้ข้อมูลทั้งหมดแล้ว ได้ตรวจสอบความถูกต้อง ครบถ้วนและสมบูรณ์ของการตอบแต่ละข้อ

ในแบบสอบถาม หากไม่สมบูรณ์ได้แจ้งให้ผู้ตอบแบบสอบถามแก้ไขทันทีในวันที่เก็บข้อมูล

๒. บันทึกข้อมูลลงในโปรแกรมคอมพิวเตอร์ EXEL ซึ่งข้อมูลทั่วไป และข้อมูลการปฏิบัติตัวของแกนนำชมรมวิเคราะห์ด้วยสถิติพรรณนา

๘. **วิธีการวิเคราะห์ข้อมูล**

วิเคราะห์ด้วยสถิติพรรณนา ดังนี้

๑.  **ร้อยละ** (Percentage) มีสูตรดังนี้ (บุญชม ศรีสะอาด 2545: 104)

P = 

เมื่อ P แทน ร้อยละ

f แทน ความถี่ของข้อมูลที่ต้องการแปลงเป็นร้อยละ

N แทน จำนวนความถี่ทั้งหมด

๒  **ค่าเฉลี่ยเลขคณิต** (Arithmetic Mean) หรือค่าเฉลี่ยของข้อมูล ใช้สัญลักษณ์ (เอ็กซ์บาร์) มีสูตรดังนี้ (บุญชม ศรีสะอาด 2545: 105)

 = 

เมื่อ  แทน ค่าเฉลี่ย

 แทน ผลรวมของคะแนนทั้งหมดในกลุ่ม

N แทน จำนวนคะแนนในกลุ่ม

**๓ ค่าส่วนเบี่ยงเบนมาตรฐาน** (Standard deviation) ใช้วัดการกระจายของข้อมูลใช้สัญลักษณ์ S หรือ S.D มีสูตรคำนวณดังนี้ (บุญชม ศรีสะอาด 2545: 106)

S.D. = 

เมื่อ S.D แทน ค่าเบี่ยงเบนมาตรฐาน

X แทน ข้อมูลแต่ละตัว

 แทน ค่าเฉลี่ยเลขคณิต

N แทน จำนวนข้อมูลทั้งหมด

**๙. ผลการวิเคราะห์**

ส่วนที่ ๑ ข้อมูลทั่วไป

ตารางที่1 จำนวนและร้อยละของแกนนำแกนนำชมรม TO BE NUMBER ONE จำแนกตามเพศ กลุ่มอายุ และการศึกษา

|  |  |  |  |
| --- | --- | --- | --- |
|  |  | **จำนวน(คน)** | **ร้อยละ** |
| **ยอดรวม** | **เพศ**  ชาย  หญิง  **อายุ**   |  | | --- | | 13 ปี – 15 ปี | | 16 ปี – 18 ปี | | 19 ปีขึ้นไป |   ต่ำสุด 13 ปี สูงสุด 21 ปี  **การศึกษา**   |  | | --- | | มัธยมต้น | | มัธยมปลาย | | ประกาศนียบัตรวิชาชีพ | | ประกาศนียบัตรวิชาชีพชั้นสูง | | 97  37  60   |  | | --- | | 24 | | 67 | | 6 |  |  | | --- | | 15 | | 50 | | 23 | | 9 | | 100   |  | | --- | | 38.1 | | 61.9 |  |  | | --- | | 24.7 | | 69.1 | | 6.2 |  |  | | --- | | 15.5 | | 51.5 | | 23.7 | | 9.3 | |  | |
|  |  |  |  |

จากตารางที่ ๑ พบว่า แกนนำชมรม TO BE NUMBER ONE ส่วนใหญ่เป็นเพศหญิง (ร้อยละ ๖๑.๙)

มีอายุระหว่าง 16 ปี - 18 ปี (ร้อยละ ๖๙.๑) และกำลังศึกษาในระดับชั้นมัธยมศึกษาตอนปลาย (ร้อยละ ๕๑.๕)

ตารางที่ 2 จำนวนและร้อยละของแกนนำแกนนำชมรม TO BE NUMBER ONE ที่มีการปฏิบัติในการดำเนินงานชมรมTO BE NUMBER ONE

|  |  |  |  |  |  |  |
| --- | --- | --- | --- | --- | --- | --- |
| **การปฏิบัติตัวของแกนนำชมรม**  **TO BE NUMBER ONE ( n=๙๗)** | **น้อย** | | **ปานกลาง** | | **มาก** | |
| **จำนวน (คน)** | **ร้อยละ** | **จำนวน (คน)** | **ร้อยละ** | **จำนวน (คน)** | **ร้อยละ** |
| การเข้าร่วมประชุมชมรมฯ | 19 | 19.6 | 66 | 68.0 | 12 | 12.4 |
| ร่วมกิจกรรมรณรงค์ของชมรมฯ ในสถานศึกษา | 11 | 11.3 | 34 | 35.1 | 52 | 53.6 |
| ร่วมกิจกรรมรณรงค์ของชมรมฯ นอกสถานศึกษา | 24 | 24.7 | 54 | 55.7 | 19 | 19.6 |
| ให้คำปรึกษาเพื่อนสมาชิก เพื่อป้องกันการตั้งครรภ์ | 56 | 57.7 | 27 | 27.8 | 14 | 14.4 |
| ร่วมจัดกิจกรรมแก้ปัญหา/พัฒนาความฉลาดทางอารมณ์แก่เพื่อนสมาชิก | 38 | 39.2 | 27 | 27.8 | 32 | 33.0 |
| ร่วมจัดบอร์ด นิทรรศการให้ความรู้ สร้างความตระหนัก เกี่ยวกับการป้องกันการตั้งครรภ์ก่อนวัยอันควร | 32 | 33.0 | 41 | 42.3 | 24 | 24.7 |
| ร่วมกิจกรรมระดมทุน จากแหล่งต่างๆเข้าชมรมฯ | 50 | 51.5 | 32 | 33.0 | 15 | 15.5 |
| สามารถชักชวนเพื่อนนักเรียนให้เป็นสมาชิกชมรมฯ | 32 | 33.0 | 43 | 44.3 | 22 | 22.7 |
| เฝ้าระวังสังเกตกลุ่มเสี่ยงต่อการตั้งครรภ์ก่อนวัยอันควร | 29 | 29.9 | 49 | 50.5 | 19 | 19.6 |
| ร่วมกิจกรรมแลกเปลี่ยนเรียนรู้กับเครือข่ายนอกสถานศึกษา | 30 | 30.9 | 30 | 30.9 | 37 | 38.1 |

จากตารางที่ 2 พบว่าแกนนำชมรมTO BE NUMBER ONE ที่มีการปฏิบัติตัวระดับมาก ได้แก่ ร่วมกิจกรรมรณรงค์ของชมรมฯ ในสถานศึกษา (ร้อยละ ๕๓.๖) และการร่วมกิจกรรมแลกเปลี่ยนเรียนรู้กับเครือข่ายนอกสถานศึกษา (ร้อยละ ๓๘.๑) การปฏิบัติตัวระดับปานกลาง ได้แก่ การเข้าร่วมประชุมชมรมฯ (ร้อยละ ๖๘.๑) การร่วมกิจกรรมรณรงค์ของชมรมฯ นอกสถานศึกษา (ร้อยละ ๕๕.๗) การร่วมจัดบอร์ด นิทรรศการให้ความรู้ สร้างความตระหนัก เกี่ยวกับการป้องกันการตั้งครรภ์ก่อนวัยอันควร (ร้อยละ ๔๒.๓) การชักชวนเพื่อนนักเรียนให้เป็นสมาชิกชมรมฯ (ร้อยละ ๔๔.๓) การเฝ้าระวังสังเกตกลุ่มเสี่ยงต่อการตั้งครรภ์ก่อนวัยอันควร (ร้อยละ ๕๐.๕) ส่วนการปฏิบัติตัวระดับน้อย ได้แก่ การให้คำปรึกษาเพื่อนสมาชิกเพื่อป้องกันการตั้งครรภ์ (ร้อยละ ๕๗.๗) การร่วมจัดกิจกรรมแก้ปัญหา/พัฒนาความฉลาดทางอารมณ์แก่เพื่อนสมาชิก (ร้อยละ ๓๙.๒) การร่วมกิจกรรมระดมทุนจากแหล่งต่างๆเข้าชมรมฯ (ร้อยละ ๕๑.๕)

ตารางที่ 3 ระดับการปฏิบัติของแกนนำแกนนำชมรม TO BE NUMBER ONE ที่มีการปฏิบัติในการดำเนินงานชมรมTO BE NUMBER ONE

|  |  |  |  |  |  |  |  |
| --- | --- | --- | --- | --- | --- | --- | --- |
| **ระดับ**  **การปฏิบัติ** | **ช่วงคะแนนเฉลี่ย** | **ชาย** | | **หญิง** | | **รวม** | |
| **จำนวน (คน)** | **ร้อยละ** | **จำนวน (คน)** | **ร้อยละ** | **จำนวน (คน)** | **ร้อยละ** |
| น้อย | 1.00 – 1.67 | 12 | 12.4 | 15 | 15.5 | 27 | 27.8 |
| ปานกลาง | 1.68 – 2.34 | 16 | 16.5 | 35 | 36.1 | 51 | 52.6 |
| มาก | 2.35 – 3.00 | 9 | 9.3 | 10 | 10.3 | 19 | 19.6 |
| รวม | | 37 | 38.1 | 60 | 61.9 | 97 | 100 |
| คะแนนเต็ม (คะแนน) | | 30 | | 30 | | 30 | |
| คะแนนต่ำสุด (คะแนน) | | 11 | | 11 | | 11 | |
| คะแนนสูงสุด (คะแนน) | | 30 | | 29 | | 30 | |
| คะแนนเฉลี่ย | | 19.41 | | 19.12 | | 19.23 | |
| S.D. | | 4.78 | | 4.28 | | 4.46 | |

จากตารางที่ ๓ พบว่า การปฏิบัติของแกนนำแกนนำชมรม TO BE NUMBER ONE มีคะแนนเฉลี่ยการปฏิบัติ ร้อยละ ๑๙.๒๓ ส่วนใหญ่มีการปฏิบัติระดับปานกลาง (ร้อยละ ๕๒.๖) เมื่อจำแนกตามเพศ พบว่า เพศหญิงมีการปฏิบัติมากกว่าเพศชาย (ร้อยละ ๓๖.๑)

**๑๐. อภิปรายผล**

ผลการศึกษานำมาอภิปราย ได้ดังนี้

แกนนำชมรมทูบีนัมเบอร์วัน ส่วนใหญ่มีระดับการปฏิบัติปานกลาง อาจเป็นเพราะว่า การดำเนินงานขับเคลื่อนชมรมทูบีนัมเบอร์วันในสถานศึกษาแม้เป็นนโยบายที่กระทรวงศึกษาธิการมีมาหลายปีแล้ว แต่ยังไม่เป็นรูปธรรมเท่าที่ควร เนื่องจากภาคีเครือข่ายทั้งองค์กรปกครองส่วนท้องถิ่นและหน่วยงานสาธารณสุขยังไม่เข้าไปร่วมดำเนินการหรือส่งเสริมสนับสนุนอย่างจริงจังเท่าที่ควร ทำให้สภาพชมรมยังไม่เข้มแข็งเท่าใดนัก ซึ่งอาจส่งผลต่อความสมารถของแกนนำชมรมในการให้คำปรึกษาเรื่องการป้องกันการตั้งครรภ์แก่เพื่อนสมาชิกด้วย

**๑๑. ข้อเสนอแนะ**

**๑๑.๑ ข้อเสนอแนะในการนำผลการศึกษาไปใช้**

๑) เร่งเสริมสร้างความรู้ ทักษะความสามารถของแกนนำชมรมในเรื่องเทคนิคการให้คำปรึกษาเพื่อนสมาชิกเพื่อป้องกันการตั้งครรภ์ และการระดมทุนจากแหล่งต่างๆเข้าชมรมฯ เพื่อให้ชมรมสามารถจัดกิจกรรมได้อย่างเข้มแข็งต่อเนื่องยั่งยืน

๒) ส่งเสริมให้แกนนำชมรมเพศชายมีบทบาทในการปฏิบัติตนมากขึ้น

**๑๒. เอกสารอ้างอิง**

ระบาดวิทยา, สำนัก (๒๕๕๔) “ ผลการเฝ้าระวัง Behavioral Surveillance Survey ปี ๒๕๔๙-๒๕๕๔ “ ค้นคืนวันที่ ๒๕ พฤศจิกายน ๒๕๕๘